# Arvydas Adomonis

### Straipsnis iš Vikipedijos, laisvosios enciklopedijos.

Arvydas Adomonis

Arvydas Adomonis (1959 m. rugpjūčio 12 d. Suvieko k., Zarasų r.), choro dirigentas.

## [taisyti] Biografija

Baigęs Pagirių (Kėdainių r.) vidurinę mokyklą, 1977 – 1983 choro dirigavimo mokėsi Vilniaus J. Tallat-Kelpšos aukštesniojoje muzikos mokykloje (dėst. D. Vilbrantienė). 1983 respublikinio jaunųjų atlikėjų konkurso Kaune laureatas.

1983 – 1988 choro dirigavimą studijavo Lietuvos valstybinėje konservatorijoje (prof. A. Jozėno klasė). Konservatoriją baigė su pagyrimu.

1988 – 1994 Lietuvos liaudies kultūros centro Muzikos skyriaus darbuotojas. Prisidėjo prie 1990 Lietuvos tautinės dainų šventės ansamblių vakaro Kalnų parke, 1992 solistų ir vokalinių ansamblių konkurso „Sidabriniai balsai“ ir 1994 „Dainų dainelės" konkurso organizavimo, buvo 1941 Pasaulio lietuvių dainų šventės Lietuvoje Dainų dienos direktorius.

Nuo 1993 Vilniaus dailės akademijos mišriojo choro (30 dalyvių) meno vadovas ir dirigentas. Kolektyvą parengė:

- 1994 I Pasaulio lietuvių dainų šventei Vilniuje – konkurse pelnė trečiąją vietą;
- 1995 Baltijos studentų dainų šventei „Gaudeamus-XII" Tartu;
- 1995 X S. Šimkaus konkursui Klaipėdoje;
- tarptautiniam studentų mišriųjų chorų konkursui „Juventus" Kaune;
- 1993, 1995, 1996 ir 1997 sakralinės muzikos kamerinių chorų festivaliams „Cantate Domino" Kaune;
- 1995, 1996 ir 1997 Lietuvos aukštųjų mokyklų chorų festivaliams Vilniuje.

Inicijavo, kad koncertų metu būtų rengiamos choristų dailės darbų parodos. Minėtina tokia paroda Trakų pilies muziejuje ir koncertas pilies Didžiojoje menėje (1995). Choras parengtas 1998 II Pasaulio lietuvių dainų šventei Vilniuje, dalyvavo ir konkurse.

A. Adomonis nuo 1995 dirba ir Lietuvos autorių teisių gynimo asociacijos agentūros muzikos kūrinių atlikimo direkcijoje.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/r/v/Arvydas_Adomonis_34fe.html"

Kategorija: Lietuvos chorvedžiai

##### Views

- Straipsnis
- Aptarimas
- Dabartinė versija

##### Paieška